सुपरफूड्स
सुपरफ़ूड (अंग्रेज़ी: superfood) एक मार्केटिंग शब्द है जो ऐसे भोज्य उत्पादों के लिये प्रयुक्त होता है जिनके बारे में यह माना जाता है अथवा ऐसे दावे किये जाते हैं कि उनमें पोषक तत्त्वों का घनत्व अप्रत्याशित रूप से अधिक है। विशेषज्ञ, भोजनज्ञ, और पोषण वैज्ञानिक प्रायः इस शब्द का प्रयोग नहीं करते हैं। इसके अलावा, पोषक तत्त्वों का अत्यधिक घनत्व होने का कोई वैज्ञानिक प्रमाण नहीं होने के के बावजूद भी नये, विदेशी फलों, या प्राचीन अन्नों को "सुपरफुड', महा-अन्न (supergrain), महाफल (superfruit) आदि का नाम देकर बेचा जाता है।